CELEX: 32021D0537
Language: hr
Date: 2021-03-24 00:00:00
Title: Odluka (EU) 2021/537 Europskog parlamenta i Vijeća od 24. ožujka 2021. o izmjeni odluka Vijeća 2003/17/EZ i 2005/834/EZ u pogledu jednakovrijednosti pregleda na terenu i jednakovrijednosti provjera postupaka održavanja sorata poljoprivrednih biljnih vrsta koje se provode u Ujedinjenoj Kraljevini (Tekst značajan za EGP)

29.3.2021   
               
               
                  HR
               
               
                  Službeni list Europske unije
               
               
                  L 108/4
               
            
         ODLUKA (EU) 2021/537 EUROPSKOG PARLAMENTA I VIJEĆA
         od 24. ožujka 2021.
         o izmjeni odluka Vijeća 2003/17/EZ i 2005/834/EZ u pogledu jednakovrijednosti pregleda na terenu i jednakovrijednosti provjera postupaka održavanja sorata poljoprivrednih biljnih vrsta koje se provode u Ujedinjenoj Kraljevini
         (Tekst značajan za EGP)
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 2.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskoga gospodarskog i socijalnog odbora (1),
         u skladu s redovnim zakonodavnim postupkom (2),
         budući da:
         
                     (1)
                  
                  
                     Odlukom Vijeća 2003/17/EZ (3) propisano je da se pregledi usjeva na terenu koji se provode na određenim sjemenskim usjevima u trećim zemljama navedenima na popisu iz Priloga I. toj odluci trebaju, pod određenim uvjetima, smatrati jednakovrijednima pregledima usjeva na terenu koji se provode u skladu s pravom Unije te da se sjeme određenih vrsta koje se proizvodi u tim trećim zemljama treba, pod određenim uvjetima, smatrati jednakovrijednim sjemenu proizvedenom u skladu s pravom Unije.
                  
               
                     (2)
                  
                  
                     Odlukom Vijeća 2005/834/EZ (4) utvrđuju se pravila o jednakovrijednosti provjera postupaka održavanja sorata provedenih u određenim trećim zemljama. Njome se propisuje da službene provjere postupaka održavanja sorata koje u tim trećim zemljama provode tijela navedena u Prilogu toj odluci za vrste obuhvaćene direktivama navedenima za svaku od tih trećih zemalja moraju pružati ista jamstva kao i one koje provode države članice.
                  
               
                     (3)
                  
                  
                     Ujedinjena Kraljevina prenijela je i djelotvorno provela direktive Vijeća 66/401/EEZ (5), 66/402/EEZ (6), 2002/53/EZ (7), 2002/54/EZ (8), 2002/55/EZ (9) i 2002/57/EZ (10), kao i provedbene akte donesene na temelu tih direktiva. Tim se provedbenim aktima utvrđuju pravila na temelju kojih se tim direktivama priznaje predmetna jednakovrijednost.
                  
               
                     (4)
                  
                  
                     Pravo Unije, uključujući odluke 2003/17/EZ i 2005/834/EZ, primjenjivalo se na Ujedinjenu Kraljevinu i u njoj tijekom prijelaznog razdoblja koje je isteklo 31. prosinca 2020., u skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (11) („Sporazum o povlačenju”), a posebno njegovim člankom 126. i člankom 127. stavkom 1.
                  
               
                     (5)
                  
                  
                     S obzirom na istek prijelaznog razdoblja predviđenog u Sporazumu o povlačenju Ujedinjena Kraljevina podnijela je Komisiji zahtjev za priznavanje jednakovrijednosti, od 1. siječnja 2021., sjemena krmnog bilja, sjemena žitarica, sjemena repe, sjemena povrća i sjemena uljarica i predivog bilja proizvedenih u Ujedinjenoj Kraljevini sa sjemenom krmnog bilja, sjemenom žitarica, sjemenom repe, sjemenom povrća i sjemenom uljarica i predivog bilja proizvedenih u Uniji u skladu s direktivama 66/401/EEZ, 66/402/EEZ, 2002/54/EZ, 2002/55/EZ i 2002/57/EZ.
                  
               
                     (6)
                  
                  
                     Ujedinjena Kraljevina zatražila je i priznavanje jednakovrijednosti u pogledu provjera postupaka održavanja sorata koje se provode u Ujedinjenoj Kraljevini u skladu s direktivama 66/401/EEZ, 66/402/EEZ, 2002/54/EZ, 2002/55/EZ i 2002/57/EZ te Direktivom 2002/53/EZ.
                  
               
                     (7)
                  
                  
                     Ujedinjena Kraljevina je obavijestila Komisiju da se njezino zakonodavstvo kojim su prenesene direktive 66/401/EEZ, 66/402/EEZ, 2002/53/EZ, 2002/54/EZ, 2002/55/EZ i 2002/57/EZ neće promijeniti i da će se nastaviti primjenjivati od 1. siječnja 2021.
                  
               
                     (8)
                  
                  
                     Komisija je pregledala relevantno zakonodavstvo Ujedinjene Kraljevine i njegovu jednakovrijednost sa zahtjevima Unije te je zaključila da se pregledi sjemenskih usjeva na terenu provode na odgovarajući način i da ispunjavaju uvjete iz Priloga II. Odluci 2003/17/EZ i odgovarajuće zahtjeve iz direktiva 66/401/EEZ, 66/402/EEZ, 2002/54/EZ i 2002/57/EZ.
                  
               
                     (9)
                  
                  
                     Stoga te kako bi se izbjegli nepotrebni poremećaji u trgovini nakon isteka prijelaznog razdoblja, primjereno je priznati jednakovrijednost pregleda na terenu koji se provode u pogledu toga sjemena proizvedenog u Ujedinjenoj Kraljevini i koje su službeno certificirala njezina tijela.
                  
               
                     (10)
                  
                  
                     Komisija je pregledala relevantno zakonodavstvo Ujedinjene Kraljevine i njegovu istovrijednost s odredbama o postupcima održavanja sorata na temelju direktiva 2002/53/EZ i 2002/55/EZ. Komisija je zaključila da provjere postupaka održavanja tih sorata koje se provode u Ujedinjenoj Kraljevini pružaju ista jamstva kao i provjere koje provode države članice.
                  
               
                     (11)
                  
                  
                     Stoga je primjereno priznati jednakovrijednost provjera postupaka održavanja sorata, predviđenih direktivama 66/401/EEZ, 66/402/EEZ, 2002/53/EZ, 2002/54/EZ, 2002/55/EZ i 2002/57/EZ, koje se provode u Ujedinjenoj Kraljevini.
                  
               
                     (12)
                  
                  
                     Ujedinjenu Kraljevinu stoga bi trebalo uvrstiti u Prilog I. Odluci 2003/17/EZ i Prilog Odluci 2005/834/EZ, ne dovodeći u pitanje primjenu prava Unije na Ujedinjenu Kraljevinu i u njoj u vezi sa Sjevernom Irskom u skladu s člankom 5. stavkom 4. Protokola o Irskoj/Sjevernoj Irskoj uz Sporazum o povlačenju u vezi s Prilogom 2. tom protokolu.
                  
               
                     (13)
                  
                  
                     Odluke 2003/17/EZ i 2005/834/EZ trebalo bi stoga na odgovarajući način izmijeniti.
                  
               
                     (14)
                  
                  
                     S obzirom na činjenicu da je prijelazno razdoblje predviđeno Sporazumom o povlačenju isteklo 31. prosinca 2020., te kako bi se osigurao kontinuitet ova bi Odluka trebala hitno stupiti na snagu te se primjenjivati s retroaktivnim učinkom od 1. siječnja 2021.,
                  
               DONIJELI SU OVU ODLUKU:
         
            Članak 1.
            Izmjene odluka 2003/17/EZ i 2005/834/EZ
            
               1.   Prilog I. Odluci 2003/17/EZ mijenja se u skladu s točkom 1. Priloga ovoj Odluci.
            
            
               2.   Prilog Odluci 2005/834/EZ izmjenjuje se u skladu s točkom 2. Priloga ovoj Odluci.
            
         
         
            Članak 2.
            Stupanje na snagu i datum primjene
            Ova Odluka stupa na snagu na dan objave u Službenom listu Europske unije.
            Primjenjuje se od 1. siječnja 2021.
         
         
            Sastavljeno u Bruxellesu 24. ožujka 2021.
            
               
                  Za Europski parlament
               
               
                  Predsjednik
               
               D. M. SASSOLI
            
            
               
                  Za Vijeće
               
               
                  Predsjednica
               
               A. P. ZACARIAS
            
         
         
            (1)  Mišljenje od 27. siječnja 2021. (još nije objavljeno u Službenom listu).
         
            (2)  Stajalište Europskog parlamenta od 11. ožujka 2021. (još nije objavljeno u Službenom listu) i odluka Vijeća od 17. ožujka 2021.
         
            (3)  Odluka Vijeća 2003/17/EZ od 16. prosinca 2002. o jednakovrijednosti pregleda usjeva na terenu koji se provode u trećim zemljama na sjemenskim usjevima i o jednakovrijednosti sjemena proizvedenog u trećim zemljama (SL L 8, 14.1.2003., str. 10.).
         
            (4)  Odluka Vijeća 2005/834/EZ od 8. studenoga 2005. o jednakovrijednosti provjera postupaka održavanja sorata provedenih u određenim trećim zemljama i o izmjeni Odluke 2003/17/EZ (SL L 312, 29.11.2005., str. 51.).
         
            (5)  Direktiva Vijeća 66/401/EEZ od 14. lipnja 1966. o stavljanju na tržište sjemena krmnog bilja (SL L 125, 11.7.1966., str. 2298.).
         
            (6)  Direktiva Vijeća 66/402/EEZ od 14. lipnja 1966. o stavljanju na tržište sjemena žitarica (SL L 125, 11.7.1966., str. 2309.).
         
            (7)  Direktiva Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (SL L 193, 20.7.2002., str. 1.).
         
            (8)  Direktiva Vijeća 2002/54/EZ od 13. lipnja 2002. o stavljanju na tržište sjemena repe (SL L 193, 20.7.2002., str. 12.).
         
            (9)  Direktiva Vijeća 2002/55/EZ od 13. lipnja 2002. o stavljanju na tržište sjemena povrća (SL L 193, 20.7.2002., str. 33.).
         
            (10)  Direktiva Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (SL L 193, 20.7.2002., str. 74.).
         
            (11)  SL L 29, 31.1.2020., str. 7.
         
      
      
         
            PRILOG
            
               1.   
               U Prilogu I. Odluci 2003/17/EZ tablica mijenja se kako slijedi:
               
                           1.
                        
                        
                           sljedeći redak umeće se između redaka „CL” i „IL”:
                           
                                       „GB (**)
                                       
                                    
                                    
                                       
                                                   Department for Environment, Food & Rural Affairs (DEFRA) (Ministarstvo za okoliš, hranu i ruralnu politiku (DEFRA))
                                                
                                             
                                                   Eastbrook
                                                
                                             
                                                   Shaftesbury Road
                                                
                                             
                                                   Cambridge
                                                
                                             
                                                   CB2 8DU
                                                
                                             
                                    
                                       66/401/EEZ 66/402/EEZ 2002/54/EZ
                                       2002/57/EZ
                                    
                                 
                     
                           2.
                        
                        
                           u bilješci (*) se između „CL – Čile,” i „IL – Izrael,” umeće sljedeće:
                           „GB – Ujedinjena Kraljevina,”.
                        
                     
            
               2.   
               U Prilogu Odluci 2005/834/EZ tablica mijenja se kako slijedi:
               
                           1.
                        
                        
                           između redaka „CS” i „IL” umeće se sljedeći redak:
                           
                                       „GB (**)
                                       
                                    
                                    
                                       
                                                   Ministarstvo za okoliš, hranu i ruralnu politiku (DEFRA) (Ministarstvo za okoliš, hranu i ruralnu politiku (DEFRA))
                                                
                                             
                                                   Eastbrook
                                                
                                             
                                                   Shaftesbury Road
                                                
                                             
                                                   Cambridge
                                                
                                             
                                                   CB2 8DU
                                                
                                             
                                    
                                       66/401/EEZ 66/402/EEZ 2002/54/EZ
                                       2002/55/EZ
                                       2002/57/EZ
                                    
                                 
                     
                           2.
                        
                        
                           u bilješci (*) između „CS – Srbija i Crna Gora,” i „IL – Izrael,” umeće se sljedeće:
                           „GB – Ujedinjena Kraljevina,”.